|  |
| --- |
| Image0005  Logoere2**Republika e Kosovës – Kosova Cumhuriyeti**  **Republika Kosova – Republic of Kosovo**  **Mamuşa Belediyesi – Komuna e Mamushës**  **Opština Mamuša – Municipality Of Mamusa** |

PROJEKT

Statusi i ndryshëm që gëzojnë gratë dhe burrat në shoqëri është me të vërtetë i përcaktuar nga vetë njeriu nga kultura dhe shoqëria në rrethin ku jeton , ndërsa natyra ka pak të bëjë me të .As seksi ,as natyra nuk janë përgjegjëse për pa barazitë e pa justifikueshme që ekzistojnë mes burrave dhe grave . Andaj për këtë qëllim kemi Rregullore, Konventa për eliminimin e të gjitha formave të diskriminimit ndaj grave si dhe Fushata e 16 Ditëve të Aktivizimit kundër Dhunës me Bazë Gjinore është një traditë që nisi në vitin 1991 nga Instituti i parë i Lidershipit Global të Grave.  
Ajo fillon në 25 Nëntor, në Ditën Ndërkombëtare Kundër Dhunës ndaj Grave, dhe vazhdon deri në 10 Dhjetor që është dhe dita Ndërkombëtare e të Drejtave të Njeriut, duke lidhur simbolikisht këto dy ditë në përforcim të mesazhit se dhuna ndaj grave është shkelje e të drejtave të njeriut.

Qëllimi i projektit

Grupi i grave të Komunës së Mamushës në bashkëpunim me Koordinatoren e Njësisë për të Drejtat e Njeriut dhe Barazi gjinore, organizoij shënimin e fushatës “ 16 Ditët të aktivizimit kundër dhunës ndaj grave”, e cila fushatë organizohet në të gjithë botën nga aktivistë të drejtave të njeriut për të bërë thirrje për eliminimin e të gjitha formave të dhunës ndaj grave.

Duke u nisur nga fakti se të drejtat e femrës shkelen në tërë globin ashtu edhe në vendin tonë , pavarësisht përkatësinë kombëtare , kulturore e fetare është e nevojshme që nga institucionet dhe OjQ-të lokale të ndërmerret aktivitet lidhur me respektimin e të drejtave të femrave si në shoqëri ashtu edhe në familje.

Qëllimi i projektit ishte :

* Të rritet vetëdija mbi padrejtësitë ndaj femrave në shoqëri,
* Rritjes së informacionit në nivel lokal,
* Krijimit të lidhjeve midis përpjekjeve globale dhe atyre lokale,
* Vetëdijesimi i popullatës për pasojat e dhunës,
* Inkurajimin e tyre për të lajmëruar dhunën,
* Parandalimi, zbutja e kësaj dukurie,
* Të fitojë njohuri lidhur me të drejtat e njeriut ,

Në realizimin e këtij projekti përveq Komunës së Mamushës ndihmuan edhe Policia e Kosovës -Sektori kundër dhunës në familje dhe psikologja e OJQ-së Dora Dorës.

Aktivitetet

U mbajten 2 aktivitete për fushatën të datës 25 Nëntor me rastin e hapjes së fushatës (në objektin e Komunës), **ndërsa në koordinim me OSBE** u organizuan në shkollë me nxënës të klasave XI -ta dhe XII-ta.Me ndihmën e Gjinekologes dhe psikologes u diskutua për parandalimin e martesave të hershme.

**Koha dhe mbajtja e aktiviteteve**

**Aktiviteti i parë**

**Lokacioni**: Komuna e Mamushës

**Kohëzgjatja** : 12:00 -13:30 (30 min. Policia e Kosovës , 30 min. psıkologu, 30 min

**Data e mbajtjes**:06.12.2016

diskutim

**Vend mbajtja** : Salla e Asamblesë Komuna e Mamushës

**Pjesëmarrja**: 20-25 pjesëmarrës

**Ligjërata:** Dhuna dhe pasojat e saj.

**Në koordinim me OSBE** u organizua në shkollë seminar me nxënës të klasave XI-ta dhe XII-ta

**Aktiviteti i dytë :**

**Lokacioni**: Gjimnazi Ataturk

**Kohëzgjatja** : 12:00 -13:30 (30 min. Gjınekologu , 30 min. psıkologu, 30 min diskutim

**Data e mbajtjes**:07.12.2016

**Vend mbajtja** : Gjimnazi Ataturk

**Pjesëmarrja**: 4 paralele (120 nxënës)

**Ligjërata:** Parandalimi I martesave të hershme.

Përfituesit

Nga realizimi i këtij projekti përfitues të drejtpërdrejtë kanë qënë gratë (femrat ) pa asnjë dallim etnike ,fetare dhe sociale.